प्रमोशन नहीं मिला तो जूनियर कर्मचारी ने चाकू से किया सीनियर पर हमला  
जूनियर कर्मचारी ने चाकू से किया सीनियर पर हमला 
प्रमोशन नहीं मिलने के कारण किया सीनियर पर हमला
अकाउंट विभाग में काम करता था जूनियर कर्मचारी
सरकारी डीएनए फिंगरप्रिंटिंग एवं डायग्नोस्टिक्स केन्द्र (DNA Fingerprinting and Diagnostics Centre) हैदराबाद (Hyderabad) के एक जूनियर कर्मचारी ने 55 साल के सीनियर कर्मचारी पर कार्यालय परिसर में कथित रूप से चाकू से हमला कर उन्हें घायल कर दिया. हैदराबाद (Hyderabad) पुलिस ने कहा कि जूनियर कर्मचारी को आशंका थी कि सीनियर अधिकारी के कारण उसे प्रमोशन नहीं मिला. पुलिस ने कहा कि अकाउंट विभाग में काम करने वाले एम पी शर्मा ने अपने सीनियर के वी राव से झगड़ा किया और दिन में करीब एक बजे चाकू से कथित रूप से हमला कर दिया. उन्होंने कहा कि हमले में वह घायल हो गये और उन्हें पास के एक अस्पताल में भर्ती कराया गया है.
इससे पहले दिल्ली के नबी करीम इलाके में दो युवकों पर चाकूओं से हमला हुआ था जिसमें एक शख्स की मौत हो गई थी, जबकि दूसरा अस्पताल में जिंदगी और मौत से जूझ रहा था. (इनपुट:भाषा)